রেরে ব্যান্ড এর গীটারিস্ট ওয়ারী এন মারাক আইপিনিউজকে জানান, “বন পাহাড়ের সাথে আদিবাসীদের আত্মার সম্পর্ক, বন পাহাড়কে আমরা বরাবরই মায়ের সাথে তুলনা করি। মূলত বন-পাহাড়কে কেন্দ্র করেই আমাদের গোড়া পত্তন হয়েছিলো। আজও আমাদের আবাসস্থল সাধারণত বন-জঙ্গল ও পাহাড় কেন্দ্রিক। এটা শুধু সন্দরবন রক্ষার লড়াই নয়, গোটা বাংলাদেশের অস্তিত্ব রক্ষার লড়াই। বন পাহাড় রক্ষা তথা নিজ আবাসন রক্ষার জন্য আদিবাসীরা বহুকাল ধরে বিভিন্ন আন্দোলন সংগ্রাম করে আসছে। বন, জঙ্গল ও পাহাড় ছাড়া যেমন আদিবাসী জীবন কল্পনা যায়না, তেমনি সুন্দরবনকে ছাড়া বাংলাদেশকে ভাবা অসম্ভব। তাই সুন্দরবন রক্ষায় আমাদের এই ক্ষুদ্র প্রচেষ্টা।”